З 4 па 10 кастрычніка па ініцыятыве Міністэрства культуры краіны ў Беларусі ўпершыню пройдзе конкурс на нацыянальную тэатральную прэмію (нешта накшталт беларускай “Залатой маскі”). Сярод 12 удзельнікаў конкурсу будзе і тэатр імя Я.Коласа. На сцэне мінскага Музычнага тэатра ён прадставіць спектакль “Квартэт” па п’есе Рональда Харвуда ў пастаноўцы былога мастацкага кіраўніка тэатра Рыда Таліпава. У спектаклі іграюць знакамітыя артысты-коласаўцы: Святлана Акружная, Тамара Скварцова, Рыгор Шацько, Віктар Дашкевіч, Пятро Ламан.